Παναγιώτης Ζαχαρίου

Ο Παναγιώτης Ζαχαρίου (γενν. Πάφος, 26 Φεβρουαρίου 1996) είναι Κύπριος ποδοσφαιριστής, ο οποίος αγωνίζεται ως επιθετικός για την Ομόνοια Λευκωσίας στην Α' Κατηγορία και για την Εθνική Κύπρου. Προηγουμένως, αγωνιζόταν για την Πάφο και τον Ολυμπιακό Λευκωσίας.

Σταδιοδρομία σε συλλόγους 
Ο Ζαχαρίου από το 2014 έως το 2019 αγωνίστηκε στην Πάφο, τόσο στην Α' κατηγορία όσο και στη Β' κατηγορία Κύπρου. 

Στις 11 Ιουλίου 2019, υπέγραψε συμβόλαιο με τον Ολυμπιακό Λευκωσίας, με ελεύθερη μεταγραφή.

Διεθνής σταδιοδρομία 
Ο Ζαχαρίου έκανε το διεθνές ντεμπούτο του για την Εθνική Κύπρου στις 16 Νοεμβρίου 2018, ξεκινώντας βασικός στον αγώνα για την τρίτη κατηγορία του Πρωταθλήματος Εθνών ΟΥΕΦΑ 2018-19 εναντίον της Βουλγαρίας. Άνοιξε το σκορ για την Κύπρο στο 24ο λεπτό, πριν αντικατασταθεί στο 67ο λεπτό από τον Ονησίφορο Ρουσιά. Ο αγώνας τελείωσε ισόπαλος με 1-1.

Παραπομπές

Εξωτερικοί σύνδεσμοι 
 
 Προφίλ στο Transfermarkt.com

Κύπριοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Κύπρου Κ21
Ποδοσφαιριστές Εθνικής Κύπρου
Ποδοσφαιριστές Πάφου FC
Ποδοσφαιριστές Α΄ κατηγορίας Κύπρου
Ποδοσφαιριστές Β΄ Κατηγορίας Κύπρου
Ποδοσφαιριστές Ολυμπιακού Λευκωσίας